Die grootste fout wat jy met droë sjampoe maak | SARIE
Die grootste fout wat jy met droë sjampoe maak	deur Monica Pienaar
Plat, olierige hare met min volume is een van die grootste haarkwessies wat ons gemoed kan omkrap. Daar is ‘n kitsoplossing: droë sjampoe.
Droë sjampoe is die skoonheidsproduk wat mense die afgelope twee jaar die meeste gegoogle het naas krultange, volgens ’n onlangse tendensverslag van dié soekenjin. Maar 32% van SARIE.com-lesers het nog nooit van droë sjampoe gehoor nie.
Hoe werk droë sjampoe?
Dit bevat styselagtige bestandele wat oortollige olie op jou kopvel absorbeer.
Dis geskik vir alle haarsoorte en -kleure.
Die grootste fout wat mense maak
Spuit droë sjampoe te naby aan hul kop. Dit los ‘n wit poeierlagie en die formule kan nie ordentlik droog word nie. Vir die beste resultate, hou die blikkie so 18 – 20 cm weg van kopvel.
Bronne: Matthew Mansoor, plaaslike haarstilis van TRESemmé; Trevenen Bam, plaaslike trigoloog (haarkundige) van die haarsorgreeks Philip Kingsley
Keer ’n ‘boring’ bob met dié 10 wenke
In die 1960’s was die Engelse model Twiggy bekend vir haar bonkige wimpers en vloeibare oogomlyner. Dit het haar oë wawyd oop laat lyk. Dié seisoen het jou wimpers selfs meer drama as Twiggy s’n danksy vals wimpers. Dis nie eers …